Document ID: /roh_data/filtered/fineweb-2-filterrobots_roh.jsonl.gz/29627

En Svizra datti adina dapli spazi da schluccar las mesiras da corona. Da quest avis è il schef da la taskforce scientifica da la Confederaziun, Martin Ackermann. El saja positivamain surstà dal svilup actual. Quai ha ditg Ackermann en la «NZZ am Sonntag».
Dentant existia vinavant il privel ch’il dumber da novas infecziuns creschia. Sche las mesiras vegnian schluccadas memia spert, saja quai numnadamain in ristg betg necessari per persunas che na sajan anc betg vaccinadas. Tenor Ackermann fissi anc memia baud d’avrir ils restaurants dal tuttafatg. En l’interiur e senza mascra existia il pli grond privel da s’infectar cun il coronavirus.